钦定古今图书集成/理学汇编/学行典/第248卷 > 李晓
## 钦定古今图书集成/理学汇编/学行典/第248卷 > 李晓

按《江宁府志》：“李晓，字子晦，江宁人。以资游成均，授嵊
县丞。当督输，却例金不取，进沈阳卫经历。晓事亲孝，
母病，侍汤药不懈。生平赴义，好拯人于急。师蒋某旅
卒，家贫，晓经纪逆其丧归葬之。游太学，同舍姚生遗
其袖中金，为晓所得，候其人归焉。里中称为鹳山先
生。著有《宾柳亭稿》。”